น้ำมันพุ่งแรง/ทองร่วงอีก/ดาวโจนส์บวก
ดาวโจนส์ปิดบวก 194.55 จุด ด้านราคาน้ำมันพุ่ง 1.75 ดอลลาร์ ขณะที่ทองคำ ร่วงลงอีก 22.50 ดอลลาร์
24 พ.ย. 2564

ดัชนีเฉลี่ยอุตสาหกรรมดาวโจนส์ปิดที่ 35,813.80 จุด เพิ่มขึ้น 194.55 จุด หรือ +0.55%, ดัชนี เอสแอนด์พี 500 ปิดที่ 4,690.70 จุด เพิ่มขึ้น 7.76 จุด หรือ +0.17% และดัชนี แนสแดค ปิดที่ 15,775.14 จุด ลดลง 79.62 จุด หรือ -0.50% ได้แรงหนุนจากการพุ่งขึ้นของหุ้นกลุ่มพลังงานสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมกราคม เพิ่มขึ้น 1.75 ดอลลาร์ ปิดที่ 78.50 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมกราคม เพิ่มขึ้น 2.61 ดอลลาร์ ปิดที่ 82.31 ดอลลาร์ต่อบาร์เรล ขานรับการคาดการณ์ที่ว่ากลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส อาจระงับแผนเพิ่มกำลังการผลิตหลังจากที่สหรัฐและพันธมิตรประกาศระบายน้ำมันออกจากคลังสำรองราคาทองคำโคเม็กซ์งวดส่งมอบเดือนธันวาคม ลดลง 22.50 ดอลลาร์ ปิดที่ 1,783.80 ดอลลาร์ต่อออนซ์